একুশে জুলাইয়ের প্রস্তুতিতে যুবভারতী ক্রীড়াঙ্গনে এলাহি আয়োজন। দূরের জেলাগুলি থেকে এসে এখানেই উঠেছেন তৃণমূল কর্মী সমর্থকরা। সোমবার রাতে একসঙ্গে পাত পেড়ে খেলেন ৩৫ হাজার তৃণমূল কর্মী সমর্থক। মেনু ভাত-ডাল-সবজি আর ডিমের ঝোল। তত্ত্বাবধানে তৃণমূল বিধায়ক সুজিত বসু। তৃণমূলের একুশে জুলাই সমাবেশ। রাজ্যের বিভিন্ন প্রান্ত থেকে কলকাতায় আসছেন দলের কর্মী সমর্থকরা। উত্তরবঙ্গের তৃণমূল কর্মীদের নিয়ে সাতসকালে শিয়ালদহে পৌছল গৌড় এক্সপ্রেস ও দার্জিলিং মেল। সংরক্ষিত কামরা থেকে দলে দলে নামলেন তৃণমূল কর্মীরা। তবে অধিকাংশের কাছেই নেই বৈধ টিকিট। প্রয়োজনও নেই। একুশে জুলাই সমাবেশের দলীয় ব্যাজ থাকলেই নাকি টিকিট লাগছে না। সগর্বে জানালেন বিনা টিকিটের যাত্রীরা। এ নিয়ে প্রশ্রয়ের সুর শোনা গেল রাজ্যের দুই মন্ত্রীর গলাতেওতৃণমূল কর্মী সমর্থকদের স্লোগানে মধ্যরাতেও সরগরম হাওড়া স্টেশন চত্বর। সোমবার গভীর রাতে দূরের জেলাগুলি থেকে হাওড়া পৌছন শয়ে শয়ে তৃণমূল কর্মী সমর্থক। একাধিক মিছিলে ভাগ হয়ে তাঁরা রওনা হন ধর্মতলার উদ্দেশে।